OzLabs/hebrew-wiki-articles huggingface dataset:
יחסי אוסטרליה – אנטיגואה וברבודה

יחסי אוסטרליה–אנטיגואה וברבודה הם היחסים הדיפלומטיים הרשמיים שבין הקהילייה של אוסטרליה לבין אנטיגואה וברבודה.

== סקירה כללית ==
על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני, אנטיגואה וברבודה לא מחזיקה נציגות באוסטרליה. במפקד האוכלוסין האוסטרלי בשנת 2016 הזדהו ארבעים אוסטרלים כילידי אנטיגואה וברבודה.

אוסטרליה מפעילה באנטיגואה וברבודה תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית סיפקה לאנטיגואה וברבודה 500,000 דולר עזרה הומניטרית לאחר הוריקן שהתחולל במקום בשנת 2017.

שתי המדינות הן חברות בארגון האומות המאוחדות, ושתיהן חלק מחבר העמים הבריטי. בשתי המדינות שולט אותו המונרך. שוק התיירות והמסחר בין שתי המדינות הוא זניח - פחות ממאתיים ועשר מבקרים בשנה ממדינה למדינה. לא קיימים תיעודים של מפגשים של רמי דרג מאוסטרליה ומאנטיגואה וברבודה.

== נציגויות דיפלומטיות ==
* אנטיגואה וברבודה אינה מיוצגת באוסטרליה, הן בדרג השגרירות והן בדרג הקונסולרי.
* אוסטרליה אינה מיוצגת באנטיגואה וברבודה, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על אנטיגואה וברבודה.

== קישורים חיצוניים ==
* [https://dfat.gov.au/geo/antigua-barbuda/Pages/antigua-and-barbuda-country-brief.aspx Antigua and Barbuda country brief], מחלקת החוץ והסחר של ממשלת אוסטרליה

== הערות שוליים ==
Room 93

Room 93 (בעברית: חדר 93) הוא מיני-אלבום הראשון של הזמרת-יוצרת האמריקאית הלסי.<ref name=":0"></ref> האלבום יצא לאור ב-27 באוקטובר 2014, על ידי חברת התקליטים Astralwerks.<ref name=":0" /> מתוך האלבום יצא סינגל.

== סינגלים ==
* "Ghost" - יצא לאור ב-28 ביולי 2014, כסינגל ראשון מתוך האלבום.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center;"
! scope="col"| מדינה
! scope="col"| תאריך יציאה
! scope="col"| פורמט
! scope="col"| גרסה
! scope="col"| חברת תקליטים
! scope="col"| מקור
|-
!rowspan=6|עולם
|27 באוקטובר 2014
| rowspan=3|הורדה דיגיטלית
|מהדורה סטנדרטית
| rowspan=3|Astralwerks
|
|-
|3 במרץ 2015
|מהדורת רמיקס
|
|-
|9 במרץ 2015
|מהדורה מחודשת
|
|-
|10 במרץ 2015
|תקליטור
|מהדורה סטנדרטית
|Astralwerks • יוניברסל • וירג'ן EMI <small>(בריטניה)</small>
|
|-
|17 במרץ 2015
|הורדה דיגיטלית
|מהדורת 1 מיקרופון 1 קח
|Astralwerks
|
|-
|15 באפריל 2015
|תקליט
|מהדורה סטנדרטית
|Astralwerks • יוניברסל • וירג'ן EMI <small>(בריטניה)</small>
|
|-
|}

==קישורים חיצוניים==
* 

== הערות שוליים ==

קטגוריה:מיני-אלבומי בכורה מ-2014
קטגוריה:אלבומי הלסי
קטגוריה:מיני-אלבומים באנגלית
רנו R

רנו R (בצרפתית: Renault R, קרוי גם: Renault gamme R, Renault R-series) היא סדרת משאיות כבדות בסגנון גוף "Cab over" מתוצרת יצרנית המשאיות הצרפתית Renault Trucks , בבעלות קונצרן הרכב הצרפתי רנו אשר יוצרו בין השנים 1980–1996.

בשנת 1990 עברה סדרת "רנו R" מתיחת פנים, עם סורג בצבע גוף הרכב ומראה אווירודינמי יותר.

תא הנהג (קבינה) מסוג "KB 2400" מתוצרת "רנו" הורכב גם בדגמי משאיות פורד מסוג פורד טרנסקונטיננטל.

==דגמים==

==="Renault R310"===
* מנוע דיזל 6 צילינדרים, 12 ליטר, המפיק 307 כ"ס.
* מטען - 19 טון, נגרר: מטען - 38 טון.
* בלמי אוויר.
* מגדש טורבו מקורר אוויר.
* תיבת 9 הילוכים ידנית B9.
* בלמי אוויר.

==="TR350"===
* מנוע דיזל V8 צילינדרים, 14.88 ליטר המפיק 356 כ"ס.
* תמסורת 9 מהירויות (אופציה - תיבת הילוכים מלאה 13 מהירויות).

==="R360"===
* יוצר משנת 1988.
* מנוע דיזל V8 צילינדרים, 14.88 ליטר המפיק 365 כ"ס.
* תמסורת 9 מהירויות (אופציה - תיבת הילוכים מלאה 13 מהירויות).
* מטען: 19 טון, נגרר: מטען - 44 טון.

==="R370"===
* יוצר משנת 1984.
* מנוע דיזל V8 צילינדרים, 14.88 ליטר המפיק 365 כ"ס.
* תיבת 9 הילוכים ותיבת הילוכים Fuller אופציונלית ל -12 הילוכים.
* מטען: 19 טון, נגרר: מטען - 44 טון.

==="R340"===
* מנוע דיזל 6 צילינדרים, 12 ליטר המפיק 338 כ"ס.
* מטען - 19 טון, נגרר: מטען - 40 טון.
 
==="R390"===
* מנוע דיזל V8 צילינדרים, 14.88 ליטר המפיק 389 כ"ס.
* מגדש טורבו אוויר מקורר.
* הילוכים: תיבת B18 בעלת 2x18 הילוכים, ותיבת הילוכים בעלת 9 הילוכים אופציונליים.
* מטען - 19 טון, נגרר: מטען - 44 טון.

==="R365"===
* יוצר משנת 1984.
* מנוע דיזל 6 צילינדרים, 12 ליטר, המפיק 374 כ"ס.
* מטען - 19 טון, נגרר: מטען - 40 טון.
* תיבת הילוכים ידנית B18 2X9.
* מתלה אחורי פנאומטי.
* בלמי אוויר.

==="R420"=== 
* מנוע דיזל V8 צילינדרים, 14.88 ליטר המפיק 422 כ"ס.
* בלמי דיסק.
* תיבת הילוכים B18 טווח R 2x9 הילוכים.
* מטען - 19 טון, נגרר: מטען - 44 טון.

==="R380"===
* יוצר משנת 1990.
* מנוע דיזל 6 צילינדרים, 12 ליטר, המפיק 374 כ"ס.
* תיבת 2 הילוכים B18.
* מתלה אוויר.
* בלם אוויר מסוג דיסק.
* מראות מחוממות.
* מטען - 19 טון, נגרר: מטען - 40 טון.

==="Major R385"===
* יוצר משנת 1992.
* מנוע דיזל 6 צילינדרים, 12 ליטר, המפיק 385 כ"ס.
* תיבת 2 הילוכים B18.
* מתלה אוויר אחורי.
* מטען - 19 טון, נגרר: מטען - 40 טון.
* הנעות: 4x2, 6x2, 6x4.

==="Major R420"===
* יוצר משנת 1992.
* מנוע דיזל 6 צילינדרים, 12 ליטר, המפיק 415 כ"ס.
* תיבת 2 הילוכים B18.
* מתלה אחורי פנאומטי.
* מטען - 19 טון, נגרר: מטען - 40 טון.
* הנעות: 4x2, 6x2, 6x4.

===סוגי הנעות===
* 4x2.
* 6x2.
* 6x4.
* 8x4.

===מספר מושבים בקבינה===
* 2.
* 2 + 1.
* 2 + 2.

== תמונות ==
<gallery mode="packed" heights="140">
קובץ:FRANCIS CANY DANZAS.JPG | "רנו R" דגם "R 350"
קובץ:Renault R 358 Ti Major 1997 (19103292876).jpg | "רנו R" דגם "R 358 Ti Major", שנת 1997 
קובץ:Renault R340TI Major left-back.jpg | "רנו R" דגם "R 340 Ti Major" 
קובץ:Renault R340TI Major left-front.jpg | "רנו R" דגם "R 340 Ti Major" 
קובץ: Véhicule Transporteur de Partie Haute S3 - MAE.jpg | "רנו R"
</gallery>

==ראו גם==
* רנו
* רנו AHx
* רנו מגוון משאיות T
* רנו GBC 180

==קישורים חיצוניים==

* 
* 

==הערות שוליים==

קטגוריה:משאיות
קטגוריה:משאית מכלית
R
קטגוריה:כלי רכב שהושקו ב-1980
קטגוריה:כלי רכב צרפתיים
קטגוריה:משאיות סמי-טריילר
Badlands Tour

Badlands Tour הוא סיבוב ההופעות ראשון של הזמרת-יוצרת הלסי. סיבוב ההופעות נתמך על ידי אלבום הבכורה שלה, Badlands. סיבוב ההופעות החל ב-30 בספטמבר 2015, והסתיים ב-18 בספטמבר 2016. 

סיבוב הופעות זה, הוא סיבוב ההופעות הגדול ביותר אותו קיימה הלסי במהלך הקריירה שלה. 

==רשימת השירים==
#"Gasoline"
#"Hold Me Down"
#"Castle"
#"Haunting"
#"The Feeling"
#"Roman Holiday"
#"Drive"
#"Control"
#"Ghost"
#"Is There Somewhere"
#"Hurricane"
#"Coming Down"
#"Closer"
#"New Americana"
#"Colors Pt. II"
#"Colors"
#"Young God"

== קישורים חיצוניים ==

==הערות שוליים==

קטגוריה:סיבובי הופעות מ-2015
קטגוריה:סיבובי הופעות מ-2016
קטגוריה:סיבובי הופעות של הלסי
בוא נדבר אמת

בוא נדבר אמת הוא אלבום הבכורה של הזמרת נרקיס שיצא לאור בשנת 2017. האלבום זכה להצלחה, שלושה שירים מתוכו נכנסו לפלייליסט של גלגלצ ורשת ג'. בעקבות האלבום הייתה נרקיס מועמדת בקטגוריית "פריצת השנה" במצעד הפזמונים השנתי בשתי התחנות.

== הפקה ==
האלבום נפתח בשיר "עצה", השיר הראשון אותו כתבה. השיר נכתב לאחר חזרתה של הזמרת מהודו ומעבר לעיר צפת ומתאר יציאה למסע בחיפוש אחר תשובות. "אל תעזוב" הוא השיר הראשון מתוך האלבום שיצא כסינגל. השיר השני שיצא כסינגל הוא השיר "שדות", שנכתב על ידי הזמרת כמה ימים לאחר גירושיה. בקליפ שליווה את יציאת השיר מופיעים צילומים פרטיים של הזמרת, ילדיה וסבתה. כמה ימים לפני יום כיפור הוציאה את הסינגל השלישי "ענני", שנכתב על ידי הרב שלום קורח, מחשובי משוררי יהדות תימן במאה העשרים. ביולי יצא הסינגל הרביעי מתוך האלבום, "מרים". השיר הוא שיר מחאה העוסק במקומן של נשים המורחקות מהמחנה. השיר מלווה בנגינת קונטרבס של יהוא ירון.

מופע ההשקה לאלבום נערך בסוף חודש פברואר 2018 בתל אביב ובו אירחה נרקיס את מירי מסיקה ואת נצ'י נצ'. שילוב הפעולה עם נצ'י נצ' הוביל בהמשך ליצירת השיר המשותף "ממה אתה בורח".

== רשימת רצועות ==

== הערות שוליים ==

קטגוריה:אלבומי בכורה מ-2017
קטגוריה:אלבומי נרקיס
קטגוריה:אלבומים בעברית
קטגוריה:אלבומי חברת ארומה מיוזיק
Hopeless Fountain Kingdom Tour

Hopeless Fountain Kingdom Tour הוא סיבוב ההופעות השני של הזמרת-יוצרת הלסי. סיבוב ההופעות נתמך על ידי אלבום האולפן שלה, Hopeless Fountain Kingdom. סיבוב ההופעות החל ב-29 בספטמבר 2017, והסתיים ב-22 בספטמבר 2018.

==רשימת שירים==
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:

== קישורים חיצוניים ==

קטגוריה:סיבובי הופעות מ-2017
קטגוריה:סיבובי הופעות מ-2018
קטגוריה:סיבובי הופעות של הלסי
יחסי אוסטרליה–דומיניקה

יחסי אוסטרליה–דומיניקה הם היחסים הדיפלומטיים הרשמיים שבין הקהילייה של אוסטרליה לבין קהיליית דומיניקה.

== סקירה כללית ==
על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני, לא מחזיקה דומיניקה באף נציגות באוסטרליה.

אוסטרליה מפעילה בדומיניקה תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית סיפקה לדומיניקה 1.5 מיליון דולר אמריקאי עזרה הומניטרית לאחר הוריקן מריה שהתחולל במקום בשנת 2017.

שתי המדינות הן חברות בארגון האומות המאוחדות. שוק התיירות והמסחר בין שתי המדינות הוא זניח - כשש מאות מבקרים ממדינה למדינה. בין שתי המדינות מפגשים אחדים של רמי דרג, ואף ביקור רם דרג אחד של השגרירה האוסטרלית לזכויות נשים ובנות שנערך בחודש יוני 2017.

== נציגויות דיפלומטיות ==
* דומיניקה אינה מיוצגת באוסטרליה, הן בדרג השגרירות והן בדרג הקונסולרי.
* אוסטרליה אינה מיוצגת בדומיניקה, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על דומיניקה.

== קישורים חיצוניים ==
* [https://dfat.gov.au/geo/dominica/Pages/dominica-country-brief.aspx Dominica country brief], מחלקת החוץ והסחר של ממשלת אוסטרליה

== הערות שוליים ==
דן פרץ

דני (דן) פרץ (1942 – 31 ביולי 2019) היה מהנדס ישראלי. חתן פרס ביטחון ישראל לשנת 2003. עסק בפיתוח מערכות טילים מגוונות במסגרת מיזמים בתעשייה הצבאית, ברפאל, בתעשייה האווירית ובמשרד הביטחון.

==ביוגרפיה==
פרץ השלים תואר ראשון ושני בטכניון וב־1971 קיבל תואר דוקטור במדעים מאוניברסיטת וושינגטון בסנט לואיס, ארצות הברית.

במסגרת עבודתו בתעשייה האווירית במפעל מלמ שימש פרץ כראש פרויקט החץ.

פרץ כיהן כסמנכ"ל מו"פ בתעש מערכות במשך 14 שנה, וחלק מפעילותו עסקה בפיתוחים הקשורים לטיל נגד טילים, עוקץ פלדה, והחץ.

פרץ שימש כראש מנהלת פיתוח טילים (מנפ"ט) במשרד הביטחון. מנהלת פיתוח טילים במשרד הביטחון אחראית על פרויקטים ארוכי טווח שבהם מעורבות מנהלת פיתוח אמצעי לחימה ותשתיות (מפא"ת) במשרד הביטחון והתעשיות הביטחוניות הישראליות. מנפ"ט היא במעמד של אגף במשרד הביטחון.

פרץ זכה בפרס דוד ישראל הבינלאומי למצוינות בפיתוח טילים המוענק על ידי מנהלת ההגנה מפני טילים של ארצות הברית, האיגוד המקצועי של מהנדסי האווירונאוטיקה והחלל האמריקאי והנהלת הכנס הבינלאומי להגנה נגד טילים בליסטיים. בשנת 2003 זכה פרץ בפרס ביטחון ישראל על תרומתו לפיתוח טיל החץ.

==קישורים חיצוניים==
* עמי רוחקס דומבה, [https://www.israeldefense.co.il/he/node/39589 דני פרץ הלך לעולמו: "מהאבות המייסדים של פרויקט החץ"], אתר israeldefense, 1 באוגוסט 2019

==הערות שוליים==

קטגוריה:זוכי פרס ביטחון ישראל
קטגוריה:מהנדסים ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת וושינגטון בסנט לואיס
קטגוריה:ישראלים שנולדו ב-1942
קטגוריה:ישראלים שנפטרו ב-2019
יחסי אוסטרליה–גרנדה

יחסי אוסטרליה–גרנדה הם היחסים הדיפלומטיים הרשמיים שבין קהיליית אוסטרליה לבין גרנדה.

== סקירה כללית ==
על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני, גרנדה לא מחזיקה נציגות באוסטרליה. במפקד האוכלוסין האוסטרלי בשנת 2016 הזדהו ארבעים מאה ועשרים כילידי אנטיגואה וברבודה.

אוסטרליה מפעילה בגרנדה תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית סיפקה לגרנדה מיליון דולר אמריקאי עזרה הומניטרית לאחר הוריקן שהתחולל במקום בשנת 2004.

שתי המדינות הן חברות בארגון האומות המאוחדות, ושתיהן חלק מחבר העמים הבריטי. בשתי המדינות שולט אותו המונרך. שוק התיירות והמסחר בין שתי המדינות הוא זניח - פחות שלוש מאות מבקרים בשנה ממדינה למדינה. בין שתי המדינות מפגשים אחדים של רמי דרג, ואף ביקור רם דרג אחד של חבר בפרלמנט האוסטרלי בגרנדה שנערך בשנת 2012.

== נציגויות דיפלומטיות ==
* גרנדה אינה מיוצגת באוסטרליה, הן בדרג השגרירות והן בדרג הקונסולרי.
* אוסטרליה אינה מיוצגת בגרנדה, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על גרנדה.

== קישורים חיצוניים ==
* [https://dfat.gov.au/geo/grenada/Pages/grenada-country-brief.aspx Grenada Country Brief], מחלקת החוץ והסחר של ממשלת אוסטרליה

== הערות שוליים ==
חיים רבי

הרב חיים רבי (נולד בכ"ד באב תשי"ג, 5 באוגוסט 1953) הוא רב חרדי-ספרדי, מחזיר בתשובה, ראש מוסדות עטרת חכמים, ומחבר ספרי הלכה ומוסר.

== ביוגרפיה ==
נולד בירושלים לשרה ולאליהו רבי, שעלו מאירן בניסן תש"א (1941) והתיישבו בשכונת הבוכרים בירושלים.

למד בתלמוד תורה בני ציון, לאחר מכן למד בישיבה קטנה ב"ישיבת השרון", ובישיבה גדולה "אור התורה" בבני ברק. בשנת תשכ"ט (1969) נפטר אביו מפגיעת פגז, ובשל כך חזר לירושלים כדי לסעוד את אמו, ועבר ללמוד בכולל "שושנים לדוד" בירושלים.

בכ"ט חשוון תשל"ז (אוקטובר 1976) נישא לדליה שהר. למד בכולל שושנים לדוד בתל אביב, שם הכתירו אותו האברכים עצמם לראש הכולל עליהם.

הקים בשכונת תל-גיבורים בחולון את מוסדות וישיבת עטרת חכמים. בשליחות רבו הרב עובדיה יוסף.

הרב רבי הוא ממורי הדרך של התוכנה החינמית תורת אמת.

נוהג להטיל תכלת בציצית.<ref></ref>

==חיבוריו==
*יקרא דחיי - עוסק בהלכות אבלות.
*עבד ה - עוסק באמונה וביטחון.
*עבד לעבדי ה'- על מעלת אמונת חכמים.
*הנהגות אנשי קודש - על ענייני הקדושה
*הנהגות לשבת קודש- ענייני שבת.
*הנהגות יום יום - איסוף דברי תורה משיעורו היומי של הרב רבי.
*הנהגות עין טובה - על מעלת שמירת עיניים והקדושה
*הנהגות אהבת ישראל
*הנהגות אמונה מעשית
*הנהגות שאלה יפה, שאלות שנשאל הרב רבי בעלוני דעת זקנים
*הנהגות תפילה הלכות תפילת העמידה
==מתלמידיו==
*הרב אברהם ישראל, ראש בית המדרש ורב קהילת "אוהל אברהם" בבת-ים ומחבר סדרת הספרים ואין למו מכשול.
*הרב יוסף בן שושן ראש קהילת יביע אומר יבנה
*הרב חגי לוי, ראש בית המדרש עטרת ישועה בבת-ים.
*הרב חיים יפה, ראש כולל "שובה ישראל" בחולון.
*הרב אליהו רבי, בנו, ראש הכולל "עטרת חכמים".
*הרב אלון כהן, ראש קהילת 'הדרת מלך' באזור.
*הרב ליאור גלזר, ראש מוסדות "פתח הדביר" ב"ב, מגיד מישרים.
*הרב יצחק פדידה, ראש קהילת חובת הלבבות באשדוד.
*הרב ישי פרקש, ראש קהילה בבת ים
*הרב יניב אבולוף הכהן, רב קהילת "שער המלך" רמלה
*הרב ש. פנחסי ראש כולל הספרדי בני ברק

==הערות שוליים==

קטגוריה:חולון: רבנים
קטגוריה:בוגרי ישיבת השרון
קטגוריה:סגל ערוץ הידברות
קטגוריה:רבנים ספרדיים ישראלים
קטגוריה:ישראלים שנולדו ב-1953
גילברט סטרנג

וויליאם גילברט סטרנג (באנגלית: William Gilbert Strang; נולד ב-27 בנובמבר 1934) הוא פרופסור למתמטיקה במכון הטכנולוגי של מסצ'וסטס. ידוע בשל תרומותיו לאלגברה ליניארית, חשבון וריאציות, התמרת wavelet ואלמנטים סופיים. כמו כן סטרנג מפרסם ספרים העוסקים בהסברת תחומים מתמטיים לציבור באופן קבוע.

==ביוגרפיה==
סטרנג נולד ב-27 בנובמבר 1934 בשיקגו שבאילינוי. בשנת 1955 הוא סיים את התואר הראשון שלו ב-M.I.T ואת תואר הדוקטורט שלו קיבל מאוניברסיטת קליפורניה בלוס אנג'לס. משנת 1970 הוא משמש כפרופסור ומרצה ב-M.I.T.

בשנת 1977 קיבל את פרס שובנט על הישגים יוצאי דופן במתמטיקה.

בשנת 2002 אוניברסיטת M.I.T החלה להעלות לערוץ היוטיוב של האוניברסיטה הרצאות וראיונות איתו שחלקם זוכים ללמעלה מ-10 מיליון צפיות.

==ספריו==
גילברט סטרנג כתב למעלה מ-12 ספרים, ובין היתר:
* משוואות דיפרנציאליות ואלגברה ליניארית (פברואר 2015)
* מבוא לאלגברה ליניארית (1970)
* אלגברה ליניארית ושימושיה (1968)
* אנליזת שיטת האלמנטים הסופיים (1973)
* מאמרים באלגברה ליניארית (2012)
* אלגוריתמים למערכת מיקום גלובלית (2012)
* מדע והנדסה חישובית (2007)
* אלגברה ליניארית ולמידה ממאגר נתונים (2019)

==קישורים חיצוניים==

* 

* [https://math.mit.edu/directory/profile.php?pid=266 דף המידע] באתר המחלקה למתמטיקה של M.I.T
* [http://news.mit.edu/2019/gil-strang-still-going-strong-online-and-print-0508 כתבה] באתר M.I.T

==הערות שוליים==

קטגוריה:זוכי מלגת רודס
קטגוריה:זוכי פרס שובנט
קטגוריה:מתמטיקאים אמריקאים
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל המכון הטכנולוגי של מסצ'וסטס
קטגוריה:אמריקאים שנולדו ב-1934
רנו מגוון משאיות T

רנו מגוון משאיות T (בצרפתית: Renault Trucks gamme T) היא סדרת משאיות כבדות בסגנון גוף "Cab over" מתוצרת יצרנית המשאיות הצרפתית Renault Trucks , בבעלות קונצרן הרכב הצרפתי רנו אשר מיוצרות משנת 2013 ועד היום.

==דגמים==
* "T380".
* "T430".
* "T440".
* "T460".
* "T480".
* "T520".

==סוגי הנעות==
* 4x4.
* 6x2.
* 6x4.

==סוגי קבינות (תא נהג)==
* "קבינת יום" (Day Cab).
* "קבינת לילה ויום" (Night & Day Cab).
* "תא שינה" (Sleeper Cab).
* "תא שינה גבוה" (High Sleeper Cab).

== תמונות ==
<gallery mode="packed" heights="120">
קובץ:Renault truck VVM Cement.JPG | דגם מסדרת "רנו מגוון משאיות T" - מכלית (משאית) 
קובץ:Renault T-Truck - E 5958KC.jpg | דגם מסדרת "רנו מגוון משאיות T" 
קובץ:Renault T-Truck - lights off.jpg | דגם מסדרת "רנו מגוון משאיות T" 
קובץ:Renault T 430 tanker. Free image Spielvogel 1.JPG | "רנו מגוון משאיות T", דגם "T430" 
קובץ:M Way's "Princess Amy" - Renault T-Truck.jpg | דגם מסדרת "רנו מגוון משאיות T" 
קובץ:Renault T 520 High Maxispace. Free image Spielvogel.JPG | "רנו מגוון משאיות T" דגם "T 520" 
קובץ:Renault Trucks T High Renault Sport Racing - Front and left side IAA 2018.jpg | "רנו מגוון משאיות T" - דגם משאית מרוץ 
קובץ:Renault T440 - Lyon Bellecour - Truck de Ouf.JPG | "רנו מגוון משאיות T", דגם "T440" 
</gallery>

==ראו גם==
* רנו
* רנו AHx
* רנו R
* רנו GBC 180

==קישורים חיצוניים==

* [https://www.youtube.com/watch?v=GENWgdvf5G8&t=1510 "רנו מגוון משאיות T"]
* 

==הערות שוליים==

קטגוריה:משאיות סמי-טריילר
קטגוריה:משאית מכלית
T
קטגוריה:כלי רכב שהושקו ב-2013
קטגוריה:כלי רכב צרפתיים
קטגוריה:כלי רכב 6 גלגלים ויותר
יחסי אוסטרליה–סורינאם

יחסי אוסטרליה–סורינאם הם היחסים הדיפלומטיים הרשמיים שבין הקהילייה של אוסטרליה לבין רפובליקת סורינאם.

== סקירה כללית ==
אוסטרליה וסורינאם כוננו את יחסיהן הדיפלומטיים ב-3 בפברואר 1994, למרות זאת, נערכו ביקורים של דיפלומטים אוסטרלים בסורינאם החל משנות השבעים של המאה העשרים. שגרירות סורינאם בג'קרטה בירת אינדונזיה מופקדת על היחסים עם אוסטרליה. הנציב הגבוה של אוסטרליה בטרינידד וטובגו אמון גם על היחסים עם סורינאם.

אוסטרליה מפעילה בסורינאם תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית מנסה לעזור גם בשימור יערות הגשם שבסורינאם ובשמירה על איכות הסביבה בה באופן כללי.

שתי המדינות הן חברות בארגון האומות המאוחדות. שוק התיירות והמסחר בין שתי המדינות הוא זניח - פחות ממאתיים מבקרים (סורינאמים באוסטרליה ואוסטרלים בסורינאם). מפגשים אחדים בין רמי דרג מן אוסטרליה ומן סורינאם נערכו, ביניהם פגישה אחת של שרת החוץ האוסטרלית עם בכירים סורינאמים בשולי ועידת CARICOM אשר נערכה באותה השנה בגרנדה.

== נציגויות דיפלומטיות ==
* סורינאם אינה מיוצגת באוסטרליה, הן בדרג השגרירות והן בדרג הקונסולרי. סורינאם האמינה את שגרירותה בג'קרטה, בירת פרמריבו, על אוסטרליה.
* אוסטרליה אינה מיוצגת בסורינאם, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על סורינאם.

== קישורים חיצוניים ==

* [https://dfat.gov.au/geo/suriname/Pages/suriname-country-brief.aspx Suriname country brief], מחלקת החוץ והסחר של ממשלת אוסטרליה

== הערות שוליים ==
ברץ' (כפר)

ברץ (בהונגרית: Börcs) הוא כפר במחוז גיור-מושון-שופרון שבצפון-מערב הונגריה.

בברץ' חיו שמונה יהודים בשנת 1880 ו-3 בלבד בשנת 1920.

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=06619 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
דונסג

דונסג (בהונגרית: Dunaszeg) הוא כפר במחוז גיור-מושון-שופרון שבצפון-מערב הונגריה.

בדונסג חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|13
|908
|-
|1910
|11
|
|-
|1920
|6
|
|-
|1930
|5
|
|-
|1941
|5
|868
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=21078 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
יוסף רוזנזפט

משמאל: הרב צבי הלפגוט (לימים הרב [[צבי עזריה), יוסף רוזנזפט והרב יוסף אשר, חברי הוועד היהודי המרכזי באזור הכיבוש הבריטי בגרמניה. צולם במחנה העקורים ברגן-בלזן, 1947 לערך.]]
יוסף רוזנזפט (15 בינואר 1911 – 11 בספטמבר 1975) היה ניצול השואה ואחד מראשי קהילת העקורים היהודים (שארית הפליטה). הוא היה ממקימי ועד מרכזי ליהודים המשוחררים, שייצג את האינטרסים של פליטים במחנה העקורים ברגן-בלזן, ולאחר מכן את הפליטים במחנות העקורים בכל אזור הכיבוש הבריטי.

==ביוגרפיה==
רוזנזפט נולד לסוחר גרוטאות אמיד בבנדין שבפולין והיה בצעירותו פעיל בתנועת העבודה הציונית. הוא גורש לאושוויץ בשנת 1943 אך נמלט מהטרנספורט בקפיצה לנהר ויסלה. הוא נפצע מירי במהלך הבריחה אך חזר לבנדין, שם נלכד שוב, הולקה 250 מלקות ונכלא בכלוב עוף. רוזנזפט נשלח שוב לאושוויץ ושרד מחנה זה וכן מספר מחנות ריכוז נוספים. הוא נשלח בצעדת מוות והגיע לברגן-בלזן, שם שוחרר ב-15 באפריל 1945. כששוחרר שקל 38 ק"ג.

רוזנזפט נבחר על ידי הפליטים במחנה העקורים ל, וכיהן כיו"ר הוועד באזור הכיבוש הבריטי עד לפירוק הוועד בשנת 1950. בנוסף לקידום זכויותיהם והאינטרסים של הפליטים, היה רוזנזפט מתנגד פעיל להגבלת ההגירה היהודית לאזור המנדט הבריטי. במחנה פגש ניצולה אחרת, הרופאה הדסה (עדה) בימקו, והשנים נישאו. בנם הוא .

לאחר שהותו במחנה העקורים, נכנס רוזנזפט לעסקי האמנות והנדל"ן והתגורר במונטרה שבשווייץ. בסוף שנות החמישים עבר לארצות הברית. הוא ייסד את הפדרציה העולמית של ניצולי ברגן-בלזן, היה נשיא הפדרציה והוביל משלחת של 200 ניצולי ברגן-בלזן לאזור המחנה-לשעבר בשנת 1970, לזכר יום השנה ה-25 לשחרורו. הוא היה ידוע כאיש הסברה עקבי בנושא זכר השואה, ואמר לעיתים קרובות כי "לעולם לא ישכח ולעולם לא יסלח".

רוזנזפט נפטר בלונדון במהלך נסיעת עסקים ונקבר בעיר ניו יורק. הוא השאיר אוסף אמנות גדול שנמכר כדי לכסות את חובותיו. המכירה נערכה על ידי סות'ביס בשנת 1976. רכושו נקנה על ידי מוזיאון טהראן לאמנות עכשווית, שם הוא מוחזק כיום. במכירה זו נקבע שיא של 1.4 מיליון דולר עבור יצירה מאת פול גוגן בשם טבע דומם עם חיתוך עץ יפני. כיום היצירה שווה כ-45 מיליון דולר.

==לקריאה נוספת==
* אירווינג שפיגל: "יוזף רוזנזפט, המחנות הנאצים הוצאו", הספד בעיתון הניו יורק טיימס, 13 בספטמבר 1975
* אירווינג שפיגל: "הניצולים מתכננים ביקור במחנה המוות", ניו יורק טיימס, 22 בפברואר 1970
* ראלף בלומנטל: "אסיר בלזן רוצה לנהוג בכפייה", ניו יורק טיימס, 30 במאי 1974
* גרייס גלוק: "מכירת האמנות של הניצולים הנאצים לתשואה של מיליונים", ניו יורק טיימס, 17 במרץ 1976

==קישורים חיצוניים==
* 

== הערות שוליים ==

קטגוריה:אמריקאים ממוצא פולני-יהודי
קטגוריה:יהודים פולנים
קטגוריה:ניצולי השואה
קטגוריה:אמריקאים שנולדו ב-1911
קטגוריה:אמריקאים שנפטרו ב-1975
Sunshine Kitty

Sunshine Kitty (בעברית: חתלתול אור-השמש) הוא אלבום האולפן האולפן הרביעי של זמרת ופזמונאית השוודית טובה לו. האלבום יצא לאור ב-20 בספטמבר 2019 על ידי חברת התקליטים יוניברסל מיוזיק גרופ. שבעה סינגלים יצאו מתוך האלבום.

==רקע והפקה==
האלבום הוקלט בלוס אנג'לס ובשוודיה וכונה כ"הפרק החדש של לו", האלבום מדבר על "השבת אמון, חוכמה ושיכורות קשה, ועוד על פרק זמן ורומנטיקה התנשאה". לו גם אמרה שכותרת האלבום היא כמו "לשחק על כוח הכוס", וכינה את החתול המצויר "הרחבה שלי וחלק שלי מהמוזיקה החדשה". לו גם אמרה שהשירים באלבום " יותר שמחים ומאושרים" מהחומר הקודם שלה וכי באלבום יופיעו בסגנון "בנג'רס מועדונים". ב-31 ביולי, הכריזה לו ברשתות החברתיות שלה על עטיפת האלבום ורשימת הרצועות.

==מהדורה מחודשת==
ב-18 במאי 2020, הופיעה באתר בטאיוואן הזמנה מראש של אלבום האולפן האחרון שלה כמהדורה מחודשת של האלבום הנקראת "Sunshine Kitty - Paw Prints Edition", בו נחשפה עטיפת האלבום ותאריך צאתו של המהדורה ב-22 במאי.<ref></ref> המהדורה מכילה ארבעה שירים מתוכם שני סינגלים חדשים שטרם פורסמו באלבום בנוסף לעוד ארבעה שירים בהן רמיקסים וגרסאות לייב. יום לאחר מכן הכריזה לו שתוציא שיר חדש "sadder badder cooler" וחשפה פרטים על האלבום עצמו.<ref></ref>

==סינגלים==
* "Glad He's Gone" - יצא לאור ב-31 במאי 2019, כסינגל ראשון מתוך האלבום. עם יציאתו נכנס השיר אל המקום ה-19 בניו זילנד.
* "Bad as the Boys" - יצא לאור ב-2 באוגוסט 2019, כסינגל שני מתוך האלבום. עם יציאתו נכנס השיר אל המקום ה-14 בניו זילנד.
* "Jacques" - יצא לאור ב-28 באוגוסט 2019, כסינגל השלישי מתוך האלבום.
* "Really Don't Like U" - יצא לאור ב-6 בספטמבר 2019, כסינגל הרביעי מתוך האלבום. בסינגל משתתפת הזמרת קיילי מינוג.
* "Sweettalk My Heart" - יצא לאור ב-18 בספטמבר 2019, כסינגל החמישי מתוך האלבום.
* "Bikini Porn" - יצא לאור ב-15 בינואר 2020, כסינגל השישי מתוך האלבום במהדורה מחודשת.
* "I'm Coming" - יצא לאור ב-20 במרץ 2020, כסינגל השביעי מתוך האלבום במהדורה מחודשת.

== סיבוב הופעות ==
כדי לקדם את האלבום, לו תצא לסיבוב ההופעות השלישי שלה, "Sunshine Kitty Tour", באירופה ובבריטניה.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!מהדורה
!פורמט
!חברת תקליטים
!<abbr>מקור</abbr>
|-
! rowspan="2" |עולם
|20 בספטמבר 2019
|רגילה
|הזרמת מוזיקה • הורדה דיגיטלית
| rowspan="2" |יוניברסל מיוזיק גרופ
|
|-
|22 במאי 2020
|מחודשת
|הזרמת מוזיקה • הורדה דיגיטלית
|
|}

==קישורים חיצוניים==

==הערות שוליים==

קטגוריה:אלבומי טובה לו
קטגוריה:אלבומי חברת יוניברסל מיוזיק גרופ
זיגולופודון

זיגולופודון (שם מדעי: Zygolophodon) הוא סוג נכחד של יונק ממשפחת הממוטיים שבסדרת הפילאים שחי במשך תקופת המיוקן עד לאמצע הפליסטוקן, לפני 17–0.781 מיליון שנה. סוג זה תואר לראשונה בשנת 1877 ונכללו בו שישה מינים אשר חיו ברחבי אירואסיה, אפריקה ואמריקה הצפונית.

עצמות היצור כללו בעיקר ממאובני הגולגולת, לסת תחתונה ושיניים טוחנות עבות ובעלות חריצים. השיניים הזכירו מאוד שיני ממותה, אך היו שונים מאלה של הפילים החיים. הוא חי בסביבת יערות וניזון מעלי עצים ושיחים שאולי הפיל בעזרת חדקו. היו לו חטים ארוכים מאוד וישרים.

הזיגולופודון היה קרובו של המסטודון שבעבר השתייך לסוגו. ככל הנראה הוא התפתח ממיני פילאים כמו הטטרלופודון (Tetralophodon). זה היה יונק ענקי ואחד מהגדולים ביותר בכדור הארץ. הוא הגיע לגובה 3.4–4.1 מטר בכתפיו ולמשקל של 14–16 טונות. דבר זה הופך אותו לגדול אף יותר ממספר זאורופודים ומבין יונקי היבשה קטן רק מהפרצרתריום ממונגוליה.

==קישורים חיצוניים==

קטגוריה:ממוטיים
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפליסטוקן באירופה
קטגוריה:יונקים שחיו בפליסטוקן באסיה
קטגוריה:מגה-פאונה של הפליסטוקן באמריקה הצפונית
קטגוריה:מגה-פאונה של הפליסטוקן באירואסיה
קטגוריה:מאובני טקסונים שתוארו ב-1877
ג'ון ביוקנן

ג'ון מאצ'לין ביוקנן (באנגלית: John Machlin Buchanan; נולד ב-29 בספטמבר 1917 – 25 ביוני 2007) היה פרופסור לביוכימיה במכון הטכנולוגי של מסצ'וסטס וחבר עמית באקדמיה האמריקאית לאמנויות ומדעים והאקדמיה הלאומית למדעים. כמו כן תרם רבות לחקר ביוסינתזת פורין.

==ביוגרפיה==
ביוקנן נולד בווינמאק שבאינדיאנה, ארצות הברית. בשנת 1938 ביוקנן קיבל את התואר הראשון שלו מאוניברסיטת דפאו באינדיאנה ושנה לאחר מכן ב-1939 סיים תואר שני במדעים מאוניברסיטת מישיגן. בשנת 1943 קיבל תואר דוקטורט מאוניברסיטת הרווארד בשל מחקר פורץ דרך באשר לביוסינתזת פורין.

בשנת 1951 קיבל את פרס אלי לילי המוענק על מנת לקדם מחקר בתחום הביולוגיה ולאחר מכן את מלגת גוגנהיים למדעי הטבע.

בשנת 1953 מונה לראש המחלקה לביוכימיה באוניברסיטת MIT לאחר מספר שנים בהן כיהן כפרופסור בבית הספר לרפואה ע"ש פרלמן באוניברסיטת פנסילבניה.

ביוקנן עיצב את אחד מהשימושים הראשונים במכשיר שעוקב אחרי קרינה רדיואקטיבית (radioactive label/tracer) על מנת לחקור מטבוליזם.

ביוקנן מת בשנת 2007 בברלינגטון שבמסצ'וסטס.

==קישורים חיצוניים==
* .

קטגוריה:ביולוגים אמריקאים
קטגוריה:ביוכימאים אמריקאים
קטגוריה:זוכי פרס אלי לילי
קטגוריה:זוכי מלגת גוגנהיים
קטגוריה:חברי האקדמיה האמריקאית לאמנויות ולמדעים
קטגוריה:בוגרי אוניברסיטת דפאו
קטגוריה:בוגרי אוניברסיטת מישיגן
קטגוריה:בעלי תואר דוקטור מאוניברסיטת הרווארד
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת פנסילבניה
קטגוריה:אמריקאים שנולדו ב-1917
קטגוריה:אמריקאים שנפטרו ב-2007
Glad He's Gone

Glad He's Gone (בעברית: שמחה שהוא נעלם) הוא שיר של הזמרת-יוצרת השוודית טובה לו. השיר פורסם כרצועה השנייה באלבומה הרביעי, Sunshine Kitty. השיר יצא לאור ב-31 במאי 2019, כסינגל הראשון מתוך האלבום.

עם יציאתו נכנס השיר אל המקום ה-38 במצעד שבשוודיה, וה-19 במצעד שבניו זילנד.

== רקע וכתיבה ==
השיר נכתב על ידי טובה לו, יעקב ג'רלסטרום, לודוויג סדרברג.

בסמוך לצאתו, עלה השיר לרשת הזרמת המדיה ספוטיפיי וצבר מעל ל-40 מיליון השמעות.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של לו ב-17 ביוני 2019. הקליפ בוים על ידי הבמאים הישראלים וניה הימן וגל מוג'ה והיה מועמד לפרס גראמי לווידאו קליפ הטוב ביותר.

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|31 במאי 2019
|הורדה דיגיטלית • הזרמת מוזיקה
| rowspan="2" |ריפבליק
|
|-
!ארצות הברית
|18 ביוני 2019
|רדיו שירים עכשוויים
|
|}

==קישורים חיצוניים==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי טובה לו
קטגוריה:שירים באנגלית
קטגוריה:שירים שהופקו על ידי שלבאק
קטגוריה:וידאו קליפים שצולמו באוקראינה
קטגוריה:סינגלים בהוצאת ריפבליק רקורדס
יקי דסא

יקיר (יקי) דסא (נולד ב-4 בינואר 1955) הוא משורר וסופר ישראלי.

== ביוגרפיה ==

דסא נולד וגדל בעיר חיפה, בנם הצעיר של ניסים דסה ושל אורה לבית רבינו. בוגר תיכון הנדסאים בחיפה.

בגיל 16, בשל המצב הכלכלי הקשה בבית, פרש דסא מלימודיו והחל לעבוד בבית דפוס בעיר, עד גיוסו לצה"ל בשנת 1972.
במהלך שירותו שימש מדריך קשר בבסיס האם של המשטרה הצבאית, עד שחרורו בשנת 1975.

בשנת 1980, נרשם דסא ללימודי ערב בבית הספר בית ארדשטיין שבחיפה, בסיומם הוציא תעודת בגרות מלאה. במקביל ללימודיו, פרסם דסא ספרי שירה, את הספר "גומות" בהוצאת אור עם הוציא בשנת 1984, את הספר "נשים אחרות" בהוצאת עקד הוציא בשנת 1985 ואת הספר "ביקור עצמי" בהוצאת אל"ף הוציא בשנת 1986.

ספריו "נשים אחרות" ו"ביקור עצמי", זכו בסיוע של קרן עמו"ס ירושלים וספרו "ביקור עצמי" אף זכה בסיוע של קרן תרבות חיפה.
באותן השנים, ערך אירועי שירה בקפה ריץ המיתולוגי, שבמדרחוב נורדאו, חיפה.

בשנת 1987 עבר להתגורר בירושלים ולאחר שנולדו ילדיו, החל לכתוב ספרי ילדים שהודפסו ונמכרו במספר מהדורות.

דסא גרוש ולו 3 ילדים. מתגורר בעיר חיפה.

== ספריו ==
* גומות, הוצאת אור עם, 1984
* נשים אחרות, הוצאת עקד, 1985
*ביקור עצמי, הוצאת אל"ף, 1986
*ברוגז שולם לעולם, הוצאת לילך 1993
*מעשה באצבעות, הוצאת לילך 1995
*פורים בגן שלנו, הוצאת לילך 1998
*סורגי הנפש, הוצאת דרך המילים 2021

== קישורים חיצוניים ==

* 

== הערות שוליים ==

2019 08
קטגוריה:משוררים ישראלים
קטגוריה:סופרים ישראלים
קטגוריה:חיפה: אישים
קטגוריה:ישראלים שנולדו ב-1955
ברוק אדמס

ברוקמן "ברוק" אדמס (באנגלית: Brockman "Brock" Adams; 13 בינואר 1927 – 10 בספטמבר 2004) היה פוליטיקאי ומשפטן אמריקאי שייצג את מדינת וושינגטון בקונגרס של ארצות הברית, וכיהן כמזכיר התחבורה של ארצות הברית בשנים 1977–1979, מטעם המפלגה הדמוקרטית.

== ביוגרפיה ==
אדמס נולד באטלנטה שבג'ורג'יה, ולמד בבתי ספר ציבוריים בפורטלנד שבאורגון. בשנים 1944–1946 שירת בצי ארצות הברית ולאחר מכן הוא למד באוניברסיטת וושינגטון שבסיאטל, וב-1948 נבחר לנשיא התאחדות הסטודנטים. הוא סיים את לימודיו ב-1949 והתקבל לבית הספר למשפטים באוניברסיטת הרווארד, שם סיים את לימודי המשפטים שלו ב-1952. אדמס לימד משפטים במכון האמריקאי לבנקאות משנת 1954 עד 1960, וכיהן כתובע פדרלי במחוז המערבי של וושינגטון משנת 1961 עד 1964.

ב-1964 נבחר אדמס לבית הנבחרים של ארצות הברית מטעם המפלגה הדמוקרטית כנציג מחוז הקונגרס השביעי של וושינגטון. הוא התמנה ליו"ר ועדת התקציבים שזה עתה נוסדה במהלך הקונגרס ה-94, ונחשב למועמד מוביל לתפקיד יושב ראש בית הנבחרים של ארצות הברית. ב-22 בינואר 1977 התפטר אדמס מבית הנבחרים לשם מינויו לתפקיד מזכיר מחלקת התחבורה של ארצות הברית בממשלו של הנשיא ג'ימי קרטר. לאחר התפטרותו מהקבינט של ארצות הברית ביולי 1979, חידש אדמס את עיסוקו בחוק ומשפט, הפעם בוושינגטון הבירה, שם היה שדלן בחברת CSX ותאגידי רכבת אחרים.

ב-4 בנובמבר 1986 נבחר אדמס לסנאט של ארצות הברית, אחרי שגבר בקושי על הסנאטור הרפובליקני המכהן סלייד גורטון. אדמס שירת בסנאט תקופת כהונה אחת בלבד, ודפוס הצבעותיו הראה על היותו ליברל איתן. ב-1992 בחר שלא להעמיד את עצמו לבחירה מחדש לאחר ששמונה נשים הצהירו בפני העיתון "סיאטל טיימס" כי אדמס ביצע מעשים שונים של התנהגות מינית בלתי-הולמת, החל מהטרדה מינית וכלה באונס. למשל, אדמס הואשם על ידי קארי טופר, בתו של חברו הוותיק, על שסימם ותקף אותה ב-1987. אדמס הכחיש את ההאשמות, אך הפופולריות שלו ברחבי המדינה נחלשה במידה ניכרת ובגלל השערורייה הוא בחר לפרוש במקום להסתכן בהפסד מושבו בסנאט לחבר המפלגה הרפובליקנית.

אדמס התגורר בסטיבנסוויל שבמרילנד עד שהלך לעולמו כתוצאה מסיבוכים של מחלת פרקינסון.

== קישורים חיצוניים ==

* 
* 

== הערות שוליים ==

קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת וושינגטון
קטגוריה:חברי בית הנבחרים של ארצות הברית ממדינת וושינגטון
קטגוריה:מזכירי התחבורה של ארצות הברית
קטגוריה:חברי הקבינט של ארצות הברית בממשל ג'ימי קרטר
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הדמוקרטית
קטגוריה:שערוריות מין
קטגוריה:שדלנים אמריקאים
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1927
קטגוריה:אמריקאים שנפטרו ב-2004
העמדה האחרונה

העמדה האחרונה (באנגלית: The Last Post) היא סדרת דרמה בריטית, ששודרה לראשונה בממלכה המאוחדת בערוץ BBC One בין 1 באוקטובר ל-5 בנובמבר 2017. עלילת הסדרה מתרחשת על רקע מצב החירום ששרר בשנות ה-60 בעיר עדן שבה מוצבת יחידת של המשטרה המלכותית הצבאית. הסדרה מתארת את היחסים בין אנשי הצבא ובני משפחותיהם לבין האוכלוסייה המקומית. במאי 2018 פורסם שלא הוזמנה עונה שנייה לסדרה.

==תקציר עלילה==
קפטן ג'ו מרטין מגיע עם אשתו, הונור, לעדן להחליף את המפקד היוצא קפטן ניק פייג'. הוא נאלץ להסתגל לחיים בקו החזית, ולהתמודד עם טינה מצדו של האיש שאת מקומו תפס, לוטננט אד ליית'ווייט. אשתו של ליית'ווייט, אליסון, לוקחת תחת חסותה את הונור. לאליסון היה רומן עם ניק פייג'. טרוריסטים מנסים לירות באחד הקצינים, וקפטן פייג' עם הנהג שלו נקלעים למארב.

==צוות השחקנים==
* ג'סי באקלי – הונור מרטין
* סטיבן קמפבל מור – לוטננט אד ליית'ווייט
* אמנדה דרו – מרי מרקהם
* בן מיילס – מייג'ור הארי מרקהם
* ג'רמי נוימרק ג'ונס – קפטן ג'ו מרטין
* ג'סיקה ריין – אליסון ליית'ווייט
* אוידאד אלמה – יוסרה סעיד
* כריס ריילי – סרג'נט אלקס בקסטר
* טום גלין-קרני – לאנס קורפורל טוני ארמסטרונג
* לואיס גרייטורקס – לאנס קורפורל פול סטונהם
* ריצ'רד דיליין – הארווי טילברוק
* קווין סאטון – קורפורל ישראל ארצ'ובר
* אסי דייוויס – מרתה פרנקלין
* טובי וולף – ג'ורג' מרקהם
* איימן חמדוקי – קדיר חכים (סטארפיש)

==הפקה==
המפיקה של בונאפידה פילמס, מרג'רי בון, הציעה סיפור אודות החיים בצבא הבריטי בבסיס צבאי. היא פנתה לפיטר מופאט שלמשפחתו היה רקע צבאי. מופאט הציע להפיק סדרה שמתרחשת בשנות השישים של המאה העשרים, לקראת סוף שליטת האימפריה הבריטית, כשאנשי צבא מוצבים יחד עם נשותיהם במקום אסטרטגי חשוב. זה אפשר לחקור את היחס של הבריטים במאה העשרים דרך קבוצה מאוחדת של אנשים.

===אתר צילומים===
המפיקים רצו אתר הדומה לעיר עדן שבתימן, עם חוף ים, הרים ומדבר, ועם השפעה של אדריכלות קולוניאלית. הצילומים נערכו בקייפטאון, בבסיס ימי בריטי שיצא משימוש, שמשקיף על מפרץ סיימון טאון, וסיפק קנה מידה רחב שלרוב קשה להשיגו לצילומי טלוויזיה.

==קישורים חיצוניים==

* [https://www.bbc.co.uk/programmes/b097tsyf "העמדה האחרונה"] באתר BBC Programmes
==הערות שוליים==

קטגוריה:האימפריה הבריטית בתרבות
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2010
ריצ'רד קאראפאס

ריצ'רד אנטוניו קאראפאס מונטנגרו (בספרדית: Richard Antonio Carapaz Montenegro; נולד ב-29 במאי 1993) הוא רוכב אופני כביש אקוודורי הרוכב נכון ל-2024 בקבוצת EF Education–EasyPost. מנצח הג'ירו ד'איטליה 2019 והאקוודורי הראשון לנצח גרנד טור. סיים שני בוואלטה אספניה 2020 ושלישי בטור דה פראנס 2021. קאראפאס הוא האלוף האולימפי מאולימפיאדת טוקיו (2020) במרוץ הכביש.

==קריירה==
את תחילת 2016 פתח קאראפאס עם קבוצת הפיתוח הקולומביאנית סטרונגמן קאמפניולו וויליר, הוא לא רשם הישגים בולטים שם ונרשם כסטאז'ר בקבוצת מוביסטאר הספרדית.

קאראפאס הרשים וקיבל חוזה קבוע בקבוצה, הוא סיים במקום ה2 במירוץ הג'י.פי אינדוסטריה-ארטיאנאטו וב-טור דה רומאנדי סיים במקום ה-4 בדירוג הצעירים ובמקום ה-38 הכללי, בוואלטה מדריד סיים במקום ה-6 הכללי, ובוואלטה קאסטיליה לאון סיים במקום ה-3 הכללי.
קאראפאס זכה להשתתפות במירוץ וורלד טור ה(דופינה ליברה), אך לא בלט. ברוט דו סוד סיים 2 כללי וראשון בדירוג הצעירים. באוגוסט הוא השתתף לראשונה במירוץ גראנד טור, כשנבחר לסגל של הוואלטה אספנייה, אך לא רשם הישגים בולטים.

ב-2018, זכה במירוץ הוואלטה אסטוריאס. ובמירוץ ה-פריז - ניס הגיע במקום ה-11. הוא נבחר שנית לגראנד טור, הפעם לג'ירו ד'איטליה, ואף ניצח את השלב ה-7 וזכה ללבוש את החולצה הלבנה של הרוכב הצעיר המצטיין, אבל בסופו של דבר איבד אותה למיגל אנחל לופס. קאראפאס סיים 4 כללי ו2 בדירוג הצעירים. הוא השתתף שנית בוואלטה אספנייה, אך שימש כפועל של נאירו קינטנה ואלחנדרו ולוורדה, ולא בלט במיוחד.

ב-2019 הוא סיים 6 בוואלטה סאן חואן בארגנטינה, וניצח שוב את הוואלטה אסטוריאס, אבל הישג שיאו בקריירה עד כה הגיע בחודש מאי, כאשר ניצח 2 קטעים בג'ירו ד'איטליה ואת המירוץ כולו. הוא נפצע רגע לפני תחילת הוואלטה אספנייה, ובעקבות כך החמיץ את המרוץ.

בסוף עונת 2020, הוא חתם ב-קבוצת אינאוס הבריטית ורכב בשורותיה מעונת 2020 ועד עונת 2022. הישגיו הבולטים בתקופה זו היו ניצחון בדרוג הכללי בטור דה סוויס (2021), מקום שלישי בדרוג הכללי בטור דה פראנס (2021) וניצחונות בשלושה קטעים בוואלטה אספניה. בשנת 2022 הוא סיים במקום השני בדרוג הכללי בג'ירו ד'איטליה וניצח בדרוג ההרים בטור דה פראנס.

ב-2023 עבר לרכוב בקבוצת EF Education–Nippo. הישגו הבולט בשנה זו היה ניצחון במרוץ החד-יומי ההררי בצרפת, Mercan'Tour Classic Alpes-Maritimes.

==קישורים חיצוניים==

* 

==הערות שוליים==

קטגוריה:מנצחי ג'ירו ד'איטליה
קטגוריה:רוכבי אופניים
קטגוריה:אקוודורים שנולדו ב-1993
קטגוריה:רוכבי אופניים באולימפיאדת טוקיו (2020)
בוטסי ת'ורנטון

מרוויס לינווד "בוטסי" ת'ורנטון השלישי (באנגלית: Marvis Linwood "Bootsy" Thornton III; נולד ב-30 ביולי 1977) הוא כדורסלן עבר אמריקאי, אשר היה פעיל בין השנים 2000–2014. ממוצעיו הכוללים לאורך 8 עונותיו ביורוליג הם 10.0 נקודות, 3.8 ריבאונדים ו-2.0 אסיסטים למשחק.

==קריירת מכללות==
ת'ורנטון נולד וגדל בעיר בולטימור שבמרילנד. בשנת 1995 החל ללמוד ב"מכללה הקהילתית טלהסי", ולאחר שנתיים עבר לאוניברסיטת סנט ג'ון בניו יורק, בה שיחק לצד רון ארטסט. בעונתו הראשונה בסנט ג'ון הוביל את קלעי הקבוצה עם 14.9 נקודות בממוצע למשחק, וסייע לה להעפיל לשלב רבע גמר טורניר אליפות המכללות (NCAA Elite Eight). בעונה העוקבת קלע 15.3 נקודות למשחק, אך קבוצתו הודחה כבר במשחק השני של טורניר המכללות.

==קריירת משחק==
לאחר שלא נלקח על ידי אף קבוצה בדראפט ה-NBA{{כ}} 2000, חתם ת'ורנטון על חוזה בפלקנסטרו קאנטו מליגת העל האיטלקית. ב-3 עונותיו בקאנטו היה אחד משחקניה המובילים, וקלע 17.0 נקודות בממוצע למשחק.

בקיץ 2003 עבר לשחק במונטפסקי סיינה, והוביל אותה לזכייתה הראשונה אי פעם באליפות ליגת העל האיטלקית. במשחק השלישי והמכריע של סדרת הגמר מול סקיפר בולוניה קלע ת'ורנטון 30 נקודות והוריד 10 ריבאונדים, בניצחון קבוצתו בתוצאה 92–63. באותה עונה הצטיינה סיינה גם ביורוליג, כאשר העפילה לשלב הפיינל פור לראשונה בתולדותיה. במשחק חצי הגמר הוביל ת'ורנטון את קלעי קבוצתו עם 26 נקודות, אך היא הפסידה מול בולוניה בתוצאה 102–103, לאחר הארכה. בעונת הודחה סיינה ברבע גמר הליגה האיטלקית, ובשלב "16 הגדולות" ביורוליג.

בעונת שיחק ת'ורנטון בברצלונה, אשר סיימה את העונה במקום השלישי בליגת העל הספרדית, ובמקום הרביעי ביורוליג לאחר שהפסידה מול צסק"א מוסקבה בחצי הגמר. ב-45 משחקיו עם ברצלונה קלע 7.4 נקודות בממוצע למשחק.

בעונת 2006/2007 זכה ת'ורנטון באליפות היורוקאפ כשחקן ז'ירונה. לאורך העונה קלע 7.2 נקודות בממוצע למשחק, כשחקן משלים לצד כוכבי הקבוצה אריאל מקדונלד, פרננדו סן אמטריו ומארק גאסול.

בעונת שב לשחק בסיינה, וזכה עמה פעם נוספת באליפות הליגה האיטלקית. כמו כן באותה עונה הגיעה הקבוצה לפיינל פור היורוליג, אך הפסידה מול מכבי תל אביב במשחק חצי הגמר. לאורך העונה קלע ת'ורנטון 10.5 נקודות בממוצע למשחק, ובסיומה נבחר לחמישייה השנייה של העונה ביורוליג.

בין השנים 2008–2011 שיחק עבור אפס פילזן הטורקית. בעונת 2008/2009 זכה עם הקבוצה הן בגביע הטורקי והן באליפות ליגת העל הטורקית, לאחר שגברה על פנרבחצ'ה אולקר בסדרת הגמר. ב-3 עונותיו בליגה הטורקית רשם ת'ורנטון ממוצע של 9.7 נקודות למשחק.

בקיץ 2011 חזר לקדנציה שלישית במונטפסקי סיינה, וזכה כשחקנה באליפות הליגה וכן בגביע האיטלקי.

בעונה העוקבת עבר לדינמו סאסארי, ובעונת 2013/2014 שיחק עבור שטרסבורג מהליגה הצרפתית, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מרילנד: כדורסלנים
קטגוריה:כדורסלני אוניברסיטת סנט ג'ון בניו יורק
קטגוריה:כדורסלני קאנטו
קטגוריה:כדורסלני מנס סאנה סיינה
קטגוריה:כדורסלני ברצלונה
קטגוריה:כדורסלני ז'ירונה
קטגוריה:כדורסלני אנאדולו אפס
קטגוריה:כדורסלני דינמו סאסארי
קטגוריה:כדורסלני שטרסבורג
קטגוריה:אמריקאים שנולדו ב-1977
אגדות האבודים עם מייגן פוקס

אגדות האבודים עם מייגן פוקס (באנגלית: Legends of the Lost with Megan Fox) היא תוכנית טלוויזיה דוקומנטרית אמריקאית, שכל ארבעת פרקיה שודרו בערוץ Travel Channel בדצמבר 2018, ובערוץ Discovery גם בישראל.

על הסדרה נמתחה ביקורת אקדמית ב"וושינגטון פוסט" בייחוד בשל העובדה שהיא משלבת עובדות היסטוריות לצד הפסאודו-מדע (מדע שקרי) הארכאולוגי שמוצג בה.

== נושא הסדרה ==
הסדרה עוקבת אחר השחקנית מייגן פוקס ה"אובססיבית מגיל צעיר להיסטוריה של תרבויות, אנשים ומקומות קדומים - ומפקפקת תמיד בסיפורים המתועדים", שיוצאת לחקור שלל נושאים היסטוריים מנקודת מבט המאתגרת את הסיפורים המקובלים.

== פרקים ==
{| class="wikitable"
!מס'
!שם
!תאריך שידור
|-
|1
|"הנשים הוויקינגיות הלוחמות"
|4 בדצמבר 2018
|-
|2
|"סטונהנג': האבנים המרפאות"
|11 בדצמבר 2018
|-
|3
|"התרבות האבודה של אמריקה"
|18 בדצמבר 2018
|-
|4
|"מלחמת טרויה: אמת או שקר?"
|25 בדצמבר 2018
|}

== ביקורת אקדמית ==
התוכנית עוררה ביקורת תקשורתית בשל הערבוב שלה בין עובדות היסטוריות ופסאודו-ארכאולוגיה: דייוויד ס. אנדרסון הדגיש ב"וושינגטון פוסט" את התעניינותה של פוקס בתאוריות החייזרים הקדומים ואת "היחסים המסובכים של התוכנית עם הרשויות האקדמיות", והאשים אותה בכך שהיא השתמשה באקדמאים "כאבני דרך כדי להעלות טענות לא-מבוססות על העולם העתיק". הוא הגיע למסקנה שקידום "עובדות חלופיות" עולה. "אגדות האבודים אולי אירחו ואף עוררו סקרנות בעולם העתיק, אבל גם טשטשה עמוקות את הגבול בין אמת לדמיון".

== קישורים חיצוניים ==
* 

== הערות שוליים ==

קטגוריה:תוכניות טלוויזיה אמריקאיות
קטגוריה:סדרות טלוויזיה תיעודיות
אנדרטת בית הקברות הצבאי הארעי בבארי

אנדרטת בית הקברות הצבאי הארעי בבארי ניצבת בקרבת הכניסה לקיבוץ בארי שבנגב המערבי. היא הוקמה לזכר חללי צה"ל שנקברו במקום.

==רקע==

אתר בית הקברות הוא שטח קרקע בן מספר דונמים הממוקם כ-200 מטר ממזרח לכניסה לקיבוץ בארי, בצמוד לכניסה ליער בארי. הוא ניצב על גבי "גבעת שולה" - גבעה נמוכה שנקראה על שם שולה אנגלסברג, חברת קיבוץ בארי שנרצחה על ידי מחבלים שחדרו לקיבוץ ב-25 בדצמבר 1949.

האתר הופעל על ידי חיילי הרבנות הצבאית במלחמת סיני, במלחמת ששת הימים ובמלחמת יום הכיפורים לשם קבורה ארעית של חיילי צה"ל שנפלו בחזית הדרום. הדבר נעשה באין יכולת להוציא לפועל את קבורתם הקבועה תוך כדי המלחמה. בכל המקרים הועברו ארונות החללים מהמקום במהלך השנה שלאחר נפילתם לקבורה קבועה באתרים שנבחרו על ידי בני משפחותיהם. 

בשיא השימוש באתר, במהלך מלחמת יום הכיפורים, נטמנו בו ארונותיהם של 460 חללים. בסך הכל שימש האתר בשלוש המלחמות לקבורתם של יותר מ-800 חללי צה"ל. מאז פינוי האתר בקיץ 1974 לא נעשה בו שימוש.

==האנדרטה==
לוח הזיכרון שעל גבי האנדרטה
האנדרטה הוקמה בקצה הדרומי של שטח בית הקברות הארעי, המוקף גדר. היא ניצבת על גבי רחבה מוגבהת ומרוצפת שלרגליה רחבה גדולה יותר המורכבת ממשטחי בטון ולצידה תורן דגל. האנדרטה עצמה כוללת גוש סלע מלבני מאבן בהירה שהובא מסיני, המורכב על גבי כן בעל צלעות משופעות המצופות באבנים עגולות. על גבי פאת הסלע הדרומית נקבע שלט מתכת הנושא את כתובת הזיכרון.

האנדרטה הוקמה בשנות השבעים ביוזמת משרד הביטחון. היא תוכננה על ידי האדריכלים יצחק המבורג ואריה פטרן.

במלאת 40 שנים לפרוץ מלחמת יום הכיפורים חודשה האנדרטה ביוזמת המועצה האזורית אשכול ובשיתוף עם הקרן הקיימת לישראל.

==קישורים חיצוניים==

* [http://www.izkor.gov.il/en_9236c69cf0aa17c1751f702f7ddf8ee3 האנדרטה], באתר "יזכור"

==הערות שוליים==

בארי
בארי
קטגוריה:קבורה צבאית בישראל
קטגוריה:בארי
קרון מסעדה

קרון מסעדה בקו הרכבת שבין אוסטריה לצרפת, 2008
קרון מסעדה (באנגלית אמריקנית: Dining car, באנגלית בריטית: Restaurant car) הוא קרון רכבת, המשמש כמסעדה וכחדר אוכל. ברכבות הנוסעות למרחקים ארוכים כגון הרכבת הטרנס-סיבירית וקו הקליפורניה זפר קרון המסעדה הוא מקום הבילוי המרכזי של הנוסעים במחלקה הרגילה אשר עבורם הישיבה שם היא ברירת המחדל היחידה.

להבדיל מקרונות הבר והמזנון הפופולרים מאוד באירופה ואוסטרליה שבהם הנוסעים יכולים לקנות או להזמין אוכל ושתייה שאותם הם נושאים למקום הישיבה, קרונות המסעדה כוללים בעיקר שולחנות, כיסאות ומטבח אוכל הנמצא בקרון נפרד בדרך כלל. סוג נוסף של קרונות אוכל אשר דומים מעט לקרונות המסעדה הם קרונות הגריל: בקרונות אלו הנוסעים קונים מזון מהיר שאותו אוכלים בישיבה על ספסלי עץ הקבועים משני צידי הקרון.

== היסטוריה ==
שנות החמישים של קרון מסעדה בארצות הברית.]]
לפני שהחלו לפעול קרונות המסעדה היו הרכבות עוצרות מדי מספר שעות, הנוסעים היו יורדים ואוכלים במסעדה מיוחדת הנמצאת בתחנת הרכבת ולאחר מכן היו ממשיכים בדרכם. קרונות המסעדה הראשונים החלו לפעול בסביבות שנות החמישים והיו מיועדים בעיקר לאנשי האצולה והמעמד הגבוה.

עקב הביקוש הגובר החלו בשנות ה-80 של המאה ה-20 לפעול גם קרונות מסעדה שיועדו לציבור הרחב. הפופולריות של קרונות אלו גברה מאוד ועקב כך החלו לפעול קרונות דומים במדינות רבות נוספות.

עם התגבר התחרות בין חברות הרכבות השונות החלו מחירי הארוחות לרדת ורמת השירות לעלות. באירופה, שם קרונות המסעדה היו נפוצים מאוד ירדו באותה עת המחירים עד כדי מחירי הפסד. בשנות התשעים חברות הרכבות הציעו שירותי מסעדה ברמה גבוהה יותר משל רוב המסעדות שבאותה התקופה.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
מסעדה
Bad as the Boys

Bad As The Boys (בעברית: רע כמו הבנים) הוא שיר של הזמרת-יוצרת השוודית טובה לו, בשיתוף הזמרת אלמה. השיר פורסם כרצועה השלישית באלבומה הרביעי, Sunshine Kitty. השיר יצא לאור ב-2 באוגוסט 2019, כסינגל השני מתוך האלבום.

==רקע והפקה==
השיר נכתב על ידי טובה לו, יעקב ג'רלסטרום, לודוויג סדרברג.

בסמוך לצאתו, עלה השיר לרשת הזרמת המדיה ספוטיפיי.

==קידום==
לו הכריזה על הסינגל ברשתות החברתיות שלה ב-30 ביולי, כשהיא מציגה את עצמה שרה קטע מתוך השיר. למחרת, חשפה לו את ארבע הרצועות הראשונות מתוך האלבום שלה "Sunshine Kitty", שכלל את הסינגל "Bad as the Boys", בשיתוף אלמה.

== וידאו קליפ ==
טרם יצא הווידאו קליפ המלא של השיר, העלתה לו לערוץ היוטיוב שלה ב-2 באוגוסט 2019, בסמוך לצאתו של השיר כסינגל את האודיו שלו. באודיו ניתן לראות את לו ואלמה מבצעות תנועות ריקוד שונות.

== מיקומי שיא ==

==קישורים חיצוניים==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי טובה לו
קטגוריה:שירים באנגלית
קטגוריה:שירי להט"ב
דיק פיק

שלט בהפגנת נשים ב[[אוסלו, 2018]]
בתרבות האינטרנט, דיק פיק (מאנגלית: Dick pic, שפירושו: תמונת זין) הוא ביטוי שגור המתאר צילום של איבר המין הגברי, הנשלח (לרוב על ידי המצולם) דרך מערכת שליחת הודעות, כדוגמת מסנג'ר, וואטסאפ או ברשת חברתית כדוגמת פייסבוק או סנאפצ'ט.

צילום האיבר נעשה על ידי האיש עצמו, לרוב עם כוונות מיניות כלפי הנמען. לעיתים תכופות אין הכרות מעמיקה בין השניים, ומדובר בשלבי היכרות ראשונים, בהם הצד המקבל אינו מעוניין לקבל צילום עם אופי חושפני.

תופעה זו הובילה לביקורת ממספר גורמים ולכן חלק מהרשתות, דוגמת פייסבוק הגבילו שליחת תמונות, ואף הפעילו אלגוריתמים של בינה מלאכותית המזהים איברי מין חשופים. 

שליחה ללא הסכמה של תמונות של איברים מוצנעים, נחשבת להטרדה מינית.

==ראו גם==
* סקסטינג

==קישורים חיצוניים==

==הערות שוליים==

קטגוריה:מילים וביטויים בתרבות האינטרנט
קטגוריה:רשתות חברתיות מקוונות
קטגוריה:פין
קטגוריה:צילום עירום
הרי נייפייר

הרי נייפייר (באנגלית: Napier Mountains) הם רכס הרים בארץ אנדרבי, בטריטוריה האנטארקטית האוסטרלית, באזור מזרח אנטארקטיקה שבאנטארקטיקה. 

שיא גובהם של ההר בהר אלקינס שגובהו 2,300 מטרים מעל פני הים. 

הרי נייפייר נמצאים ממערב לכף בות'בי, מפרץ אדוארד השמיני ומדף הקרח אדוארד השמיני, וממזרח למפרץ אמונדסן. מרכז הרכס מצוי 64 קילומטרים דרומית לכף באטרבי. 

אורכו של הרכס כ-64 קילומטרים, וכיוונו צפון מערב - דרום מזרח. 

ברכס מצויים הר קודרינגטון, הר קג'רינגה, ונונאטאקי יאנג.

== היסטוריה ==
=== גילוי הרכס ===
הרי נייפייר התגלו בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה שחקרה את אנטארקטיקה בפיקודו של סר דאגלס מוסון. 

בשנת 1960 רכס זה היה הרכס הראשון שנחקר על ידי משלחת החקר הלאומית האוסטרלית לאנטארקטיקה. 

=== מקור השם ===
מוסון קרא להרים על שמו של סר ג'ון מליס נייפייר (John Mellis Napier), שהיה שופט בית המשפט העליון של אוסטרליה הדרומית בין השנים 1942–1924, ונשיא בית המשפט העליון של אוסטרליה הדרומית בין השנים 1967 - 1942.

== אתרים עיקריים ברכס ==

== לקריאה נוספת ==
<div class="mw-content-ltr">• Belyatsky, B.V., N.V. Rodionov, S.A. Sergeev, and E.N. Kamenev (2007), [https://pubs.usgs.gov/of/2007/1047/ea/of2007-1047ea187.pdf New evidence for the early Archean evolution of Aker Peaks, Napier Mountains, Enderby Land (East Antarctica)], U.S. Geological Survey and The National Academies; USGS OF-2007-1047, Extended Abstract 187</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:10493 הרי נייפייר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1479 הרי נייפייר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10078&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי נייפייר] באתר הגאזט האנטארקטי המשווה SCAR של ממשלת אוסטרליה

==הערות שוליים==

נייפייר